מעילי גברים לוהטים לחורף הקרוב - וואלה! אופנה
אדם סרור יום שלישי, 07 בפברואר 2017, 17:28
המפתיע: הודיס
כאילו לקוח מסרט שצולם בבקתה רומנטית ביער אפל (צילום: יח"צ)
תתפלאו, אבל חברת האופנה הישראלית הפתיעה השנה עם מעיל סקסי בעל בטנת פרווה, שנראה כאילו לקוח מסרט שצולם בבקתה רומנטית ביער אפל. עם זאת, המעיל מלא בסטייל בהתחשב בעובדה שמדובר באופנת בייסיק.
למי זה מתאים? לאוהבי האופנה האורבנית, כאלו שיסתובבו עם מעיל וטרנינג ועדיין ייראו כאילו ויצאו מקטלוג של אופנת רחוב.
כמה זה עולה? 129.90 מרשרשים.
האלגנטי: גולף
רואים שיש לך קלאס (צילום: יח"צ)
בגולף הולכים על בטוח, כך שלא תמצאו יותר מדי הפתעות במעיל החורף (הדי כבד) שתפור בקפידה ויושב בצורה מושלמת על הגוף.
למי זה מתאים? בעיקר לאלה שרוצה להרשים  אנשי עסקים, אנשי הייטק וכל מיני וואנביז שרוצים להרגיש חשובים ליום אחד.
כמה זה עולה? 799.90 מרשרשים
ההיפסטרי: דורון אשכנזי
לא מתאים לכל אחד (צילום: יח"צ)
מעצב האופנה הוותיק והמנוסה החליט לכוון גבוה והלך על מעיל גשם עם פרינטים. המעיל קליל, מגניב ובעיקר מתאים לחורף הישראלי.
למי זה מתאים? למי שיש סטייל ובעיקר אומץ, כי המעיל הזה לא מתאים לכל אחד, שמעתם תל אביביים מתלהבים?
כמה זה עולה? 455 מרשרשים
הספורטיבי: אנדר ארמור
לכאלה שרוצים שיחשבו שהם עושים ספורט (צילום: יח"צ)
מה שטוב לאמריקאים, בטח ובטח טוב גם לכם. מעיל הניילון מעניק לכם הגנה מהרוח, אבל גם מאוד נוח וקליל ללבישה, מה שיהפוך את הג'וגינג שלכם לנעים.
למי זה מתאים? לכל מי שעושה ספורט, חושב לעשות ספורט או רוצה שיחשבו שהוא עושה ספורט.
כמה זה עולה? 385 מרשרשים
האופנתי: good for nothing
לדפוק הופעה, אפילו אם מתחת אתם עדיין בפיג'מה (צילום: יח"צ)
המותג הלונדוני עשה את כל הדרך לישראל, רק בשביל שלכם לא יהיה קר ותוכלו לעשות את זה כמו שצריך. המעיל המחמם עם קפוצ'ון הפרווה הוא כל מה שאתם צריכים בשביל לדפוק הופעה, אפילו אם מתחת אתם עדיין בפיג'מה.
כמה זה עולה? 600 מרשרשים
להשיג בבוטיק tan&co בן יהודה 84 תל אביב
היוקרתי: LEE
לנו זה עולה יותר (צילום: יח"צ)
אז נכון, הוא יקר, אבל היי, כל אחד צריך ז'קט אחד טוב שיחזיק מעמד לשנים, וכולכם הרי יודעים שפריט מעור לא נשחק בקלות, ותכלס, גם אם כן  וינטג' תמיד תופס.
למי זה מתאים? בתכלס? למי שיש כסף.
כמה זה עולה? 2,339 מרשרשים
הספורט-אלגנט: NIKE
למביני עניין (צילום: יח"צ)
כבר שנים שנייקי מכתיבה את סדר היום בכל הנוגע לאופנה ספורטיבית. עם כל הכבוד לשאר המותגים, נראה שענקית הספורט האופנתית תמיד נמצאים שם צעד אחד קדימה, ממש כמו המעיל המפוצץ הזה שמצד אחד יכול להתאים לכם להליכה בפארק או סתם צעידה אל עבר מכון הכושר, אך עם זאת  בא טוב גם לסתם קפה בשדרה.
למי הוא מתאים? למכורים בלבד. רק הם יצליחו להבין את כל היופי הזה.
כמה זה עולה? 1299 מרשרשים
זה שכל גבר צריך בארון: לי קופר
אתה חייב את זה לעצמך (צילום: יח"צ)
כל אחד צריך את הז'קט הזה שייראה כאילו הוא יצא מהבית וזרק על עצמו את הדבר הראשון שמצא בארון, זה בדיוק מה שבלי קופר יצרו עבורכם. ז'קט דמוי עור שיושב בצורה נוחה.
למי הוא מתאים? לאלו שרוצים ללכת בלי ולהרגיש עם, ויש לא מעט כמוכם.
כמה זה עולה? 349.90 מרשרשים
המחמם במיוחד: north face
עושה את החורף חם במיוחד (צילום: יח"צ)
צודקים, החורף פה לא כזה רציני, זה לא שאנחנו במוסקבה, אבל עדיין  כשקר, אז ממש קר. מזל שיש מותגים זרים שיודעים לייצר מעילים שבאמת מחממים, כמו זה של חברת האופנה האמריקאית שחשבה עד הסוף על אלו שסובלים מקור.
למי הוא מתאים? לאלו שיש להם מספיק כסף לטוס לחופשות סקי מפנקות ורוצים להשתלב יפה בנוף הפלצני והעשיר. או סתם כאלו שמתלהבים מהלוגו של המותג שמונח להם על החזה.
כמה זה עולה? 949 מרשרשים
מסובב הראשים: ARMANI EXCHANGE
מחוספס במידה (צילום: יח"צ)
אם תתעלמו לרגע מהשם של המעצב הבינלאומי ומהעובדה שיש למותג פרזנטורית ישראלית (שלומית מלכה) - קיבלתם את אחד הז'קטים היותר מרשימים. כזה שיש בו גם עור, גם פרווה וגם המון שיק. בקיצור, מחוספס אך לא יתר על המידה.
למי הוא מתאים? ליהודה לוי?
כמה זה עולה? 1195 מרשרשרים